Åshild Kanstad Johnsen

Åshild Kanstad Johnsen (født 23. oktober 1978) er en norsk illustratør og barnebokforfatter. Hun har laget flere bildebøker.

Bakgrunn og arbeid 
Åshild Kanstad Johnsen er utdannet innen visuell kommunikasjon ved Kunsthøgskolen i Bergen der hun studerte fra 2003 til 2008. 

Kanstad Johnsen debuterte som barnebokforfatter med billedboka Kubbe lager museum i 2010. Boka vant sølv i klassen «Billedbok» i Årets vakreste bøker 2011. Tittelfiguren Kubbe har siden blitt hovedperson i flere bøker og i japanske tegnefilmer. I Japan har det også kommet spinoff-produkter knyttet til filmene.

Åshild K. Johnsen bor og arbeider i Bergen. Hun er datter til designeren og grafikeren Augon Johnsen (født 1953) og storesøsteren til billedkunstneren Mari Kanstad Johnsen (født 1981).

Utgivelser 
Lista viser bok- og app-utgivelser med tekst og illustrasjoner av Åshild Kanstad Johnsen. Flere av titlene er oversatt til en rekke språk.

 2010: Kubbe lager museum – bildebok, utgitt på Gyldendal, ISBN 978-82-05-39718-7 

 2011: Kubbe lager spetakkel – bildebok, utgitt på Gyldendal, ISBN 978-82-054-1672-7

 2013: Kubbes album om alt – bildebok, utgitt på Gyldendal, ISBN 978-82-054-2582-8

 2013: Kubbe lager skyggeteater – bildebok-app, utgitt på Gyldendal

 Kubbe rydder opp – app, interaktiv lekebok basert på Kubbe lager museum og  Kubbe lager spetakkel, utgitt på Gyldendal

 2014: Eg elsker Bergen – bildebok, utgitt på Figenschou forlag
 2015: Ulla og Bendik bygger by – bildebok, utgitt på Gyldendal, ISBN 978-82-054-6272-4

Litterære utmerkelser 
 2011:: Årets vakreste bøker: sølv i klassen «bildebok» for Kubbe lager museum
 2014::  Årets vakreste bøker: gull i klassen «Årets vakreste digitale bok» for Kubbe lager skyggeteater

Referanser

Kilder 
 Presentasjon av Åshild Kanstad Johnsen i Forfatterkatalogen på Forfattersentrums nettsider

Eksterne lenker 

 Kunsthøgskolen i Bergen om Åshild Kanstad Johnsen
 Intervju i NRK 2010

Norske illustratører
Norske barnebokforfattere
Personer fra Bergen kommune
Fødsler i 1978